Mikil spenna ríkir í Grafarvogi vegna komandi keppnistímabils 2000 - 2001 . Valur og Fjölnir eru nú komin í eina sæng í körfuboltanum og sameinað lið þeirra mun spila í Epson deildinni undir nafni Vals . Fjölnir hefur aldrei áður telft fram liði í úrvalsdeildinni . Liðið samanstendur að miklu leyti af Valsliðinu frá því í fyrra , sem vann sig upp úr fyrstu deild eftir eins árs veru þar . Þó hefur bæst við nokkur liðsstyrkur og ber þar fyrst að nefna landsliðsmanninn Herbert Arnarson . Herbert hefur spilað sem atvinnumaður í Hollandi og Belgíu undanfarin ár en hefur nú snúið heim . Við bindum miklar vonir við Herbert . Reynsla hans á eftir að vega þungt á skálunum hjá okkur í vetur og við komum til með að treysta mikið á hann bæði í sókn og vörn . Þrír aðrir íslenskir leikmenn eru komnir aftur í Val eftir einn vetur á Akranesi , en það eru stærsti maðurinn í deildinni , miðherjinn Hjörtur Hjartarson ( 209 cm ) , bakvörðurinn / framherjinn Brynjar Karl Sigurðsson og framherjinn Magnús Guðmundsson . Hjörtur er mjög líkamlega sterkur , en hefur ekki spilað mikinn körfubolta og er enn að læra leikinn . Við vonum að hann læri hratt í vetur , en þurfum mest á honum að halda í vörninni þar sem hann getur blokkað og breytt fjölda skota andstæðinganna undir körfunni , og tekið fyrir okkur fráköst . Brynjar er geysilega öflugur og fjölhæfur leikmaður sem hefur átt við meiðsl að stríða undanfarin ár en hefur aldrei verið í betra formi í byrjun tímabils og verður gaman að sjá til hans í vetur . Við bindum miklar vonir við hann í vetur því hann getur styrkt liðið verulega bæði sem varnarmaður og sóknarmaður . Magnús gæti orðið leynivopnið okkar í vörninni sérstaklega , því hann hefur mjög langa handleggi og kemur mönnum oft í opna skjöldu þegar hann er inni á vellinum . “ Gömlu ” Valsararnir Bjarki Gústafsson , Guðmundur “ Mummi ” Björnsson , Sigurbjörn Björnsson og Kjartan Orri Sigurðsson koma líka til með að spila mikilvæg hlutverk í þessu liði . Þeir hafa æft stíft í sumar í undirbúningi fyrir tímabilið . Einnig má nefna Steindór Aðalsteinsson , en reynsla hans og baráttugleði gæti vegið þungt á skálum þessa hóps . Pétur Már Sigurðsson er kominn aftur eftir nokkur ár á Ísafirði og hefur sýnt góða takta í sumar með þessum hóp . Einnig eru nokkrir ungir piltar sem verður gaman að fylgjast með þegar tekur að líða á veturinn , en þeir verða burðarásar drengja og unglingaliðanna hjá sameinuðu liðum Vals og Fjölnis . Auk þessara leikmanna verða tveir útlendingar í liðinu , en það eru króatinn Drazen Jozic , sem verður leikstjórnandinn okkar og Delawn Grandison , Kanadamaður upp á 194 cm sem getur bæði spilað framherja og miðherja . Báðir komu úr háskólum í Bandaríkjunum í vor þar sem þeir spiluðu mikilvæg hlutverk í liðum sínum . Þetta er ungt lið ennþá og býr ekki yfir mikilli reynslu . Það er þó nokkur breidd í þessu liði en ekki mikil hæð . Við setjum samt stefnuna beint á úrslitakeppnina fyrsta árið undir merkjum Vals og Fjölnis . Hversu framarlega liðið kemst í úrslitaröðina fer allt eftir því hversu vel hinn nýji þjálfari liðsins nær tökum á leikmönnunum og hversu fljótt honum tekst að blanda þeim saman ! Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .